recursal/SuperWikiNEXT-32B huggingface dataset:
**কলাতলী মোড়** (**ডলফিন মোড়** ও **শার্ক মোড়** নামেও পরিচিত) বাংলাদেশের কক্সবাজারের একটি স্থান। রাজধানী ঢাকা থেকে এন১ থেকে এন১১০ মহাসড়ক ধরে এখানে যাওয়া যায়। এটি ডলফিনের ঝর্ণা থেকে কক্সবাজার সমুদ্র সৈকতের তীরে ১৭০ মিটার পর্যন্ত বিস্তৃত। এটি পর্যটকদের জন্য শহরের প্রবেশদ্বার। কক্সবাজার-টেকনাফ মেরিন ড্রাইভ এখান থেকে শুরু হয় যা টেকনাফের সাবরাং ইউনিয়নে নিয়ে যায়। ২০১০ সালে এখানে একটি হাঙ্গরের ভাস্কর্য স্থাপন করা হয়েছিল। কিন্তু এটি ডলফিন ভাস্কর্য হিসেবে পরিচিত হওয়ায় পর্যটকদের মধ্যে বিভ্রান্তির সৃষ্টি করে। এছাড়া কলাতলীতে হাঙরের ভাস্কর্য দেখে কেউ কেউ সাগরের পানিতে হাঙর আছে মনে করে সেখানে গোসল করা থেকে বিরত থাকেন। এসব দিক বিবেচনা করে, কক্সবাজার জেলা কর্তৃপক্ষ ২০১৯ সালে হাঙরের ভাস্কর্যটিকে শেখ মুজিবুর রহমানের একটি নতুন ভাস্কর্য দ্বারা প্রতিস্থাপনের সিদ্ধান্ত নেয়। কলাতলী মোড়ে দিকে রাস্তাটি ঢালু হওয়ায় এখানে প্রায়ই দুর্ঘটনা ঘটে।

তথ্যসূত্র
---------

1. ↑  আহমদ, তোফায়েল (৬ অক্টোবর ২০১৬)। "কক্সবাজারের প্রবেশদ্বার বদলে যাচ্ছে"। *কালের কণ্ঠ*। সংগ্রহের তারিখ ১৫ ডিসেম্বর ২০২২।
2. ↑  "মেরিন ড্রাইভ: পাহাড় আর সমুদ্রের মেলবন্ধন"। *যায়যায়দিন*। ২১ নভেম্বর ২০২০। সংগ্রহের তারিখ ১৫ ডিসেম্বর ২০২২।
3. ↑  "হাঙরের ভাস্কর্যে নামকরণ ডলফিন মোড়, বিভ্রান্তিতে পর্যটকরা"। *ঢাকা পোস্ট*। ২৫ মে ২০২২। সংগ্রহের তারিখ ১৫ ডিসেম্বর ২০২২।
4. ↑  আলমগীর, সায়ীদ (২ এপ্রিল ২০১৯)। "হাঙ্গর-ডলফিন সরিয়ে কলাতলী মোড়ে বসছে 'বঙ্গবন্ধুর ভাস্কর্য'"। *জাগো নিউজ*। সংগ্রহের তারিখ ১৫ ডিসেম্বর ২০২২।
5. ↑  হিরু, ওমর ফারুক (১০ জানুয়ারি ২০২২)। "কলাতলী মোড়ে নানা অব্যবস্থাপনা, ঘটছে একের পর এক দুর্ঘটনা"। *সারাবাংলা.নেট*। সংগ্রহের তারিখ ১৫ ডিসেম্বর ২০২২।
**মিথিলা শর্মা** (নেপালি: मिथिला शर्मा) হলেন একজন নেপালি অভিনেত্রী ও নৃত্যশিল্পী। তিনি নেপালি চলচ্চিত্র, টিভি ধারাবাহিক, গীতিনাট্য ও বিভিন্ন অনুষ্ঠানে নৃত্য পরিবেশনের জন্য দেশটিতে পরিচিত। তার অভিনীত উল্লেখযোগ্য চলচ্চিত্র হল *মাস্ক অব ডিজায়ার* (২০০০), *আনডান বাই লাভ* (২০০৪) ও *কার্মা* (২০০৬)। তিনি দেশটির কান্তিশ্বরীতে ও সেন্ট মেরিজ হাইস্কুলে গান ও নাচ শিখিয়ে থাকেন।

জীবনী
-----

মিথিলা শর্মা গৃহ বিজ্ঞান ও নাচের উপরে স্নাতক ডিগ্রি অর্জন করেছেন। তিনি অভিনয় করেছেন শতাধিক চলচ্চিত্রে, অভিনয় করেছেন দশের অধিক টিভি ধারানাহিকে, অভিনয় করেছেন বিভিন্ন গীতিনাট্যে। এছাড়াও, বিভিন্ন স্টেজ শোতেও দেখা গিয়েছে তাকে।

তার অভিনীত প্রথম চলচ্চিত্রের নাম *বিশ্বাস*। তার অভিনীত চলচ্চিত্র *মাস্ক অব ডিজায়ার* ব্যাপক প্রশংসা কুড়ায় এবং চলচ্চিত্রটি বিভিন্ন আন্তর্জাতিক চলচ্চিত্র উৎসবে প্রদর্শিত হয়। তিনি ঐ চলচ্চিত্রে প্রধান নারী চরিত্রে অভিনয় করেছিলেন। তার অভিনীত অন্যান্য উল্লেখযোগ্য চলচ্চিত্র হল: *মুকুন্দো*, *সুখা দুখা*, *দিদি*, *মুনা মদন*, *বাসাই, আমা* এবং *আফনো বানছে*।

ব্যক্তিগত জীবন
--------------

মিথিলা শর্মা ২০১৪ সালে নেপালের পুলিশ বিভাগের সাবেক প্রধান মোতি লাল বোহোরার সাথে বিবাহবন্ধনে আবদ্ধ হন।

তথ্যসূত্র
---------

1. ↑  Raut, Karita (৬ ডিসেম্বর ২০০৮)। "Danseuse par excellence"। *The Himalayan Times*। সংগ্রহের তারিখ ২৬ জুন ২০১৬।
2. ↑  "Mithila Sharma"। *www.imdb.com*। IMDB। সংগ্রহের তারিখ ২৬ জুন ২০১৬।
3. ↑  "Dancer at heart"। *The Himalayan Times*। ৩ জানুয়ারি ২০০৪। সংগ্রহের তারিখ ২৬ জুন ২০১৬।
4. ↑  "REVIEW Mask of Desire"। *nepalitimes.com*। ১৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০১৬।
5. ↑  "Mithila Sharma to marry ex-IGP Motilal Bohara"। *nepaliactress.com*। ৪ মে ২০১৪। সংগ্রহের তারিখ ২৯ জুলাই ২০১৬।
উইকিঅভিধানে ***জিন্দাবাদ*** শব্দটি খুঁজুন।

**জিন্দাবাদ** (এই শব্দ সম্পর্কেশুনুন) একটি ফারসি শব্দ। এটি অসমীয়া, ওড়িয়া, পাঞ্জাবি, উর্দু, হিন্দি এবং বাংলা ভাষাতে শব্দের সাথে প্রত্যয় হিসেবে ব্যবহৃত হয়। ব্যক্তি, আদর্শ বা রাষ্ট্রের দীর্ঘজীবীতা কামনার ক্ষেত্রে স্লোগানে এই শব্দ ব্যবহার হয়। এর ব্যবহার মূলত রাজনৈতিক। নামের পরে জিন্দাবাদ ব্যবহার করে সে নামের ব্যক্তি, আদর্শ বা রাষ্ট্রের দীর্ঘজীবন কামনা করা হয়।

**জিন্দাবাদ** বলতে বুঝাতে পারে:

রাজনৈতিক স্লোগান
----------------

* ইনকিলাব জিন্দাবাদ, ব্রিটিশ ভারতের একটি বিপ্লবী স্লোগান
* হিন্দুস্তান জিন্দাবাদ, ভারতের একটি দেশাত্ববোধক স্লোগান
* পাকিস্তান জিন্দাবাদ, পাকিস্তানের একটি দেশাত্ববোধক স্লোগান
* বাংলাদেশ জিন্দাবাদ, বাংলাদেশের একটি দেশাত্ববোধক স্লোগান
* খালিস্তান জিন্দাবাদ, খালিস্তানিদের একটি বিচ্ছিন্নতাবাদী স্লোগান

চলচ্চিত্র
---------

* জওয়ানি জিন্দাবাদ, ১৯৯০ সালের হিন্দি চলচ্চিত্র
* মজদুর জিন্দাবাদ, ১৯৭৬ সালের হিন্দি চলচ্চিত্র
* শ্বশুরবাড়ী জিন্দাবাদ, ২০০২ সালের বাংলাদেশী চলচ্চিত্র
* দুলাভাই জিন্দাবাদ, ২০১৭ সালের বাংলা চলচ্চিত্র

সঙ্গীত
------

* পাকিস্তান জিন্দাবাদ (গান), পূর্ব পাকিস্তানের একটি বাংলা দেশাত্ববোধক গান

অন্যান্য
--------

* খালিস্তান জিন্দাবাদ বাহিনী, ভারতের একটি শিখ সামরিক গোষ্ঠী

দ্ব্যর্থতা নিরসন পাতা এটি একটি **দ্ব্যর্থতা নিরসনকারী** পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে।   
 আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
**সায়ুর আসেম** বা **সায়ুর আসাম** হল একটি ইন্দোনেশিয়ান স্যুপ বা ঝোল যা উদ্ভিজ্জ উপাদান ব্যবহার করে প্রস্তুত করা হয়। এটি একটি জনপ্রিয় দক্ষিণ-পূর্ব এশীয় খাবার যা সুদানিজ রন্ধনপ্রণালী থেকে উদ্ভূত। এটি প্রধানত তেঁতুলের স্যুপেবিভিন্ন শাকসবজি যোগ করে তৈরি হয়। 

এই স্যুপের একটি টক-মিষ্টি সতেজ স্বাদ থাকে। এই খাবারকে স্যুপের শ্রেনীতে অন্তর্ভুক্ত করা হলেও ভাজা খাবারের সাথে এর খুব সামঞ্জস্য দেখা যায়। এর মধ্যে থাকে লবণযুক্ত মাছ, *ইকান গোরেং*, *আয়াম গোরেং* এবং *লালপান*। লালপান এক ধরণের উদ্ভিজ্জ খাদ্য উপাদান দিয়ে সালাদ যা সাধারণত কাঁচা পরিবেশন করা হয় তবে এটি রান্নাও করা যায়। ভাপানো চাল এবং *সাম্বল তেরাসি* নামক স্থানীয় মরিচের চাটনি সহযোগে এটি খাওয়া হয়।

ধারণা করা হয় যে, পশ্চিম জাভা, বান্টেন এবং জাকার্তা অঞ্চলের সুন্দানিজ লোকেদের দ্বারা এই বিশেষ স্যুপটির উদ্ভব হয়েছে। এটি সুদানিজ রন্ধনপ্রণালীর অন্তর্গত এবং স্থানীয় বেতাউই জনজাতির লোকেদের প্রতিদিনের খাবার হিসাবে সুপরিচিত।

এই স্যুপ রান্নার সাধারণ উপাদানগুলি হল চিনাবাদাম, কচি কাঁঠাল, কচি পাতা, এছাড়াও *মেলিঞ্জো*, বিলিম্বি, চায়োট এবং লং বিনের খোসা ছাড়ানো বীজ ইত্যাদি ব্যবহার হয়। এই সবই তেঁতুল-ভিত্তিক একটি স্যুপে মিশিয়ে রান্না করা হয় এবং কখনও কখনও তাতে গরুর মাংসের স্টক দিয়ে স্বাদযুক্ত করা হয়। কখনো কখনো এতে ভুট্টাও মেশানো হয়।

অঞ্চলভেদে ও রন্ধনপ্রনালী অনুসারে সায়ুর আসেমের বিবিধ প্রকারভেদ বর্তমান যেমন, *সায়ুর আসেম জাকার্তা* ( জাকার্তার বেতাউই জনগণের দ্বারা প্রস্তুত একটি সংস্করণ), *সায়ুর আসেম কাংকুং* (একটি সংস্করণ যাতে কলমি শাক যোগ করা হয়), *সায়ুর আসেম ইকান আসিন* (লবণযুক্ত মাছ, সাধারণত শোল মাছ ব্যবহার করা হয়), *সায়ুর আসেম তালাস* (তারো কচু দিয়ে তৈরি) এবং *সাইউর আসেম কাচাং মেরাহ* (তেঁতুলের ঝোলে গরুর মাংসের সাথে লাল মটরশুটি এবং সবুজ মটরশুটি মিশিয়ে তৈরি হয়)। সাইউর আসেমের একটি সংস্করণ যার নাম *করো*, এটি আদার কুঁড়ি এবং তার সাথে টক স্বাদযুক্ত বীজের শুঁটি ব্যবহার করে তৈরি করা হয়। *সায়ুর আসেম রেম্বাঙ্গ* হল টক স্বাদের একটি উদ্ভিজ্জ স্যুপ ।  

* সায়ুর আসেম
* 
*

তথ্যসূত্র
---------

1. ↑  "40 of Indonesia's best dishes"। *CNN Travel*। আগস্ট ৯, ২০১১। সংগ্রহের তারিখ জানুয়ারি ৩০, ২০১৫।
2. ↑  Planet, L.; Berkmoes, R.V. (২০১০)। *Lonely Planet Indonesia*। Travel Guide। Lonely Planet Publications। পৃষ্ঠা 81। আইএসবিএন 978-1-74220-348-5। সংগ্রহের তারিখ জানুয়ারি ৩০, ২০১৫।
3. ↑  Bacon, D.; Collins, T. (২০১০)। *CultureShock! Jakarta: A Survival Guide to Customs and Etiquette*। Culture shock!। Marshall Cavendish International Asia Pte Ltd। পৃষ্ঠা 217। আইএসবিএন 978-981-4435-56-7। সংগ্রহের তারিখ জানুয়ারি ৩০, ২০১৫।
**মিনজিরি** একটি ফুলের নাম। এর অন্যান্য নামের মধ্যে Siamese Senna (সিয়ামিস সেন্না), Siamese cassia(সিয়ামিস ক্যাসিয়া), Seemia(সিমিয়া), Kassod(কাসড) উল্লেখযোগ্য বৈজ্ঞানিক নাম *Senna siamea* এটি *Caesalpiniaceae* (Gulmohar family) পরিবারের একটি উদ্ভিদ।
বিশ্বে ক্যাশিয়ার অনেক জাত ছড়িয়ে আছে। সে তুলনায় আমাদের দেশে খুব বেশি নেই। যে ক'টি জাত বাংলাদেশে আছে তার মধ্য মিনজিরি তুলনামূলকভাবে দুষ্প্রাপ্য। সোহরাওয়ার্দী উদ্যানের দক্ষিণ-পশ্চিম প্রান্তে কয়েকটি গাছ আছে। দেখতে অনেকটা কনকচূড়ার মত। ভালো করে লক্ষ্য করলে পার্থক্যটা বুঝা যায়। পাতা ও কান্ডের রং আলাদা, গাছ তুলনামূলক উঁচু এবং ফুলগুলো থাকে অনেক উপরে। ইদানীং সড়ক বিভাগ নতুন নতুন বৃক্ষায়নের ক্ষেত্রে মিনজিরিকে প্রাধান্য দিচ্ছে।

বিবরণ
-----

এটি লম্বায় প্রায় ১৫-২০ মিটার হয়ে থাকে। এর আদি নিবাস ধরা হয় বার্মা, ইন্ডিয়া, ইন্দোনেশিয়া এবং মালয়েশিয়াকে। মাঝারি আকারের, ১২ থেকে ১৪ মিটার উঁচু হয়। চিরসবুজ গাছ। গ্রীষ্ম থেকে শীত পর্যন্ত ফুল হয়। শরতে বেশি হয়। ডালের আগায় হলুদ ফুলের বড় বড় থোকা থাকে। বীজ অনেক। সাধারণত বীজেই চাষ। গাছটি ভঙ্গুর। বৃষ্টি বাতাসে ভেঙ্গে যায়।

তথ্যসূত্র
---------

1. ↑
2. ↑  দ্বিজেন শর্মা লেখক; *বাংলা একাডেমী ; ফুলগুলি যেন কথা*; মে ১৯৮৮; পৃষ্ঠা- ৩৪,আইএসবিএন ৯৮৪-০৭-৪৪১২-৭
আরও দেখুন: শিশুতোষ গান ও শিশুতোষ ছড়া

**শিশুতোষ সঙ্গীত** বা **শিশুসঙ্গীত** হলো শিশুদের জন্য পরিবেশিত সুর ও ছন্দযুক্ত সঙ্গীত। ইউরোপীয় চিন্তাধারা প্রভাবিত প্রেক্ষাপটে এর অর্থ শিশু সঙ্গীত হলো সাধারণত একপ্রকার গান যা বিশেষত শিশু ও কিশোর-কিশোরী শ্রোতাদের জন্য রচনা ও গাওয়া হয়। এর সুরকার ও গায়করা সাধারণত প্রাপ্তবয়স্ক। তবে প্রাপ্তবয়স্ক হওয়া কোনো শর্ত বা আবশ্যকতা নয়। ঐতিহাসিকভাবে বলা যায় শিশুসঙ্গীত বিনোদন এবং শিক্ষামূলক উভয় রূপেই কাজ করে। অধিকাংশ ক্ষেত্রেই শিশুসঙ্গীত এমনভাবে রচিত হয় যে এর মাধ্যমে শিশুরা তাদের নিজেদের সংস্কৃতি ও অন্যদের সংস্কৃতি সম্পর্কে জানতে পারে, সদাচরণ ও মানবিকতা শিখতে পারে এবং তাদের জৈবনিক ঘটনা এবং মনোজাগতিক দক্ষতা বাড়াতে সহায়তা করে। বেশিরভাগ শিশুসঙ্গীতই সাধারণত লোকসঙ্গীত, তবে শিক্ষামূলক সঙ্গীত নামে এর একটি পুরো ধারাই রয়েছে যা ক্রমশ জনপ্রিয় হয়ে উঠেছে।

আদিবাসী চাক শিশুর কণ্ঠে বাংলা শিশুতোষ সংগীত।

প্রয়োগ
-------

শিশুসঙ্গীতের ব্যবহার, শিক্ষার পাশাপাশি বিনোদন দেওয়ার জন্য ক্রমবর্ধমান বৃদ্ধি পায় যখন ২০০৯ সালের ফেব্রুয়ারিতে ছোট বাচ্চাদের জন্য করা ববি সুসার সিরিজের বিক্রিত সিডির সংখ্যা পাঁচ মিলিয়ন ছাড়িয়ে যায়।

তথ্যসূত্র
---------

1. ↑  Educational Dealer magazine, April 2009, Industry news section, page 34.
2. ↑  Duo, Battersby (৪ অক্টোবর ২০১৬)। "Smithsonian Folkways acquires Bobby Susser's New Hope Records Catalog"। Huff Post। সংগ্রহের তারিখ ২২ ডিসেম্বর ২০১৭।
**চৈত্র অম্বাদিপুড়ি** ভারতের হায়দ্রাবাদের একজন ভারতীয় নেপথ্য সঙ্গীতশিল্পী।  তিনি প্রধানত তেলেগু, তামিল, কন্নড়, মালায়ালাম এবং হিন্দি ভাষার চলচ্চিত্রের জন্য গান গেয়ে থাকেন।

প্রারম্ভিক জীবন এবং শৈশব
------------------------

চৈত্র ১০ বছর বয়সে অনানুষ্ঠানিকভাবে সঙ্গীত শেখা শুরু করেন, যেখানে তার বাবা-মা রমনা মূর্তি এবং পদ্মা প্রিয়া, যদিও তারা নিজেরা পেশাগতভাবে প্রশিক্ষিত ছিলেন না, গান শোনা থেকে তারা যা দেখেছেন তা তাকে শিখিয়েছিলেন। অনানুষ্ঠানিক পাঠ্যসূচীতে ১৯৫০ এবং ১৯৬০-এর দশকের ২০০টিরও বেশি ভারতীয় চলচ্চিত্রের গান রয়েছে, যেগুলি ভারতীয় শাস্ত্রীয় সঙ্গীতে গভীরভাবে প্রোথিত। অবশেষে, চৈত্র ভারতের ব্যাঙ্গালোরের শ্রীমতী গীতা হেজের কাছ থেকে হিন্দুস্তানি শাস্ত্রীয় সঙ্গীত শিখেছিলেন।

কর্মজীবন
--------

২০০৪ সালে, ১২ বছর বয়সে, চৈত্র প্রয়াত শ্রী চকরী দ্বারা রচিত আন্দারু ডোঙ্গালে ডোরিকিথে চলচ্চিত্রের জন্য তার প্রথম তেলুগু নেপথ্য গান, টলি টলিগা রেকর্ড করার মাধ্যমে তার নেপথ্য গানের ক্যারিয়ার শুরু করেন।

২০০৫ সালে, চৈত্র মা টিভিতে প্রচারিত পাদালানি উন্ডি গানের অনুষ্ঠান জিতেছিল যা প্রয়াত শ্রী এসপি বালাসুব্রহ্মণ্যম দ্বারা আয়োজিত ছিল।

তথ্যসূত্র
---------

1. ↑  "Chaitra Ambadipudi"। ১৮ অক্টোবর ২০২২।

বহিঃসংযোগ
---------

* ইন্টারনেট মুভি ডেটাবেজে চৈত্র অম্বাদিপুড়ি (ইংরেজি)
**পোড়া পিঠা** ( ওড়িয়া : **ପୋଡ଼ ପିଠା** ) হল ঢিমে আঁচে রান্না করা একটি পিঠা । এটি গাঁজানো চাল, কালো ছোলা, নারকেল এবং গুড় দিয়ে তৈরি করা হয়।    এই পিঠের উপরের অংশ সামান্য পোড়া থাকে কিন্তু এর ভিতরের অংশ নরম এবং সাদা হয়। *পোড়া পিঠা* সাধারণত রাজা পর্বতে তৈরি হয়।   গুন্ডিচা মন্দির থেকে পুরীর জগন্নাথ মন্দিরে রথযাত্রার পর ফেরার পথে ভগবান জগন্নাথ এবং তার ভাইবোনদের মৌসি মা মন্দিরে এই পোড়া পিঠা পরিবেশন করা হয়। পোড়া পিঠার আরেকটি নাম হল চুলা পিঠা।

রন্ধনশৈলী
---------

পোড়া পিঠা তৈরীর জন্য প্রয়োজনীয় উপাদানগুলি হল,

* চাল - ৫০০ গ্রাম
* গুড় বা চিনি - ২৫০ গ্রাম
* কোরানো নারকেল- ১ কাপ
* সূক্ষ্মভাবে কাটা নারকেল- ১/২ কাপ
* ঘি - ২-৩ টেবিল চামচ
* কাজু বাদাম, বাদাম এবং কিশমিশের মতো শুকনো ফল- ৩-৪ চা চামচ
* গোলমরিচ গুঁড়া - ১/২ চা চামচ
* এলাচ, দারুচিনি- ১ চা চামচ
* লবঙ্গ এবং জায়ফল গুঁড়া, সূক্ষ্মভাবে কাটা আদা- ১ চা চামচ
* লবণ- ১/২ চা চামচ
* বেকিং পাউডার (ঐচ্ছিক)- ১/২ চা চামচ
* ঘন দুধ (ঐচ্ছিক)- ২৫০ মিলি

পোড়া পিঠা তৈরী করতে প্রথমে চাল ধুয়ে ২-৩ ঘণ্টা ভিজিয়ে রাখতে হবে। তারপর চাল বেটে একটি মিশ্রণ তৈরী করতে হবে যাতে চালের দানাগুলি মোটা ও কর্কশ থাকে। এরপর একটি রান্নার পাত্রে চালের বাটা, গুড় বা চিনি, দুধ, ২ কাপ জল ও লবণ দিয়ে মেশাতে হবে। মিশ্রনটি ঘন হওয়া পর্যন্ত মাঝারি আঁচে তাতে নাড়া দিতে হবে। যাতে মিশ্রণটি দলা পাকিয়ে না যায় সেজন্য কম বা মাঝারি আঁচে একে ঘনঘন নাড়া দিতে হবে। মিশ্রণটি নরম হয়ে গেকে তা আগুনের আঁচ থেকে সরিয়ে নিয়ে ঠান্ডা করতে দিতে হবে। ঠান্ডা হওয়ার পর একে সামান্য ফেঁটিয়ে নিয়ে অন্যন্য উপাদানগুলি যোগ করতে হবে।

এরপর একটি পাত্রের ভেতরের অংশে ভালো করে তেল মাখিয়ে পিচ্ছিল করে নিয়ে তার মধ্যে মিশ্রণটি ঢালতে হবে। মিশ্রণটি ঢালার সময় দেখতে হবে পাত্রের উপর দিকের ৩/৪ অংশ যেন খালি থাকে নাহলে গরম আঁচে মিশ্রনটি স্ফীত হওয়ার সময় পাত্র থেকে উপচে পড়বে। মিশ্রণটির উপর কিছুটা ঘি ছিটিয়ে দিয়ে পাত্রটিকে গরম চুলায় ঢুকিয়ে দিতে হবে এবং ৪০ থেকে ৪৫ মিনিট বেক করতে হবে। যখন মিশ্রনের উপরের পৃষ্ঠ বাদামী রং ধারণ করবে তখন তার মধ্যে একটি কাঠি ঢুকিয়ে পরিক্ষা করতে হবে। কাঠির গায়ে যদি কিছু লেগে না থাকে তাহলে বুঝতে হবে যে পোড়া পিঠাটি ঠিকমতো তৈরী হয়েছে। এবার পিঠাটি ঠান্ডা করে পরিবেশন করতে হবে।

তথ্যসূত্র
---------

1. ↑  Gopinath Mohanty; Jeeban Kumar Patnaik। *Cultural Heritage of [Orissa]: Jajpur*। State Level Vyasakabi Fakir Mohan Smruti Samsad।
2. ↑  *Classic Cooking of Orissa*। Allied Publishers। ২০১০। পৃষ্ঠা 61–। আইএসবিএন 978-81-8424-584-4।
3. ↑  KRISHNA GOPAL DUBEY (২৭ সেপ্টেম্বর ২০১০)। *THE INDIAN CUISINE*। PHI Learning Pvt. Ltd.। পৃষ্ঠা 151–। আইএসবিএন 978-81-203-4170-8।
4. ↑  Gopinath Mohanty; Jeeban Kumar Patnaik (২০০৩)। *Cultural heritage of [Orissa]*। State Level Vyasakabi Fakir Mohan Smruti Samsad। আইএসবিএন 978-81-902761-3-9।
5. ↑  Savitiri Rout (১ জানুয়ারি ১৯৭২)। *Women Pioneers In Oriya Literature*। Motilal Banarsidass। পৃষ্ঠা 18–। আইএসবিএন 978-81-208-2546-8।
6. 1 2 3 4 5 6 7  "Rice Poda Pitha Recipe"।
স্থাপত্যবিদ্যায় **জনসমাগমশালা** বলতে কোনও ভবন বা স্থাপনার অভ্যন্তরে তথা অন্দরাঙ্গনে অবস্থিত বৃহৎ আয়তনের উন্মুক্ত কিংবা উঁচু ছাদবিশিষ্ট পাকা স্থান বা হলঘরকে বোঝায় যেখানে বিভিন্ন উৎস থেকে হাঁটার পথ ধরে আগত বহুসংখ্যক লোকের সমাগম হয়। সাধারণত জনপরিবহন-সংশ্লিষ্ট স্থাপনা যেমন বৃহৎ রেলস্টেশন বা বিমানবন্দরে এগুলি দেখা যায়। ভবন বা স্থাপনার বাইরে তথা বহিরাঙ্গনে উন্মুক্ত পাকা চত্বরের মতো হলে একে **জনসমাগমক্ষেত্র** বলে। এছাড়া অতিবৃহৎ পাকাবাজার (সুপারমার্কেট), বৃহৎ বিপণীকেন্দ্র ভবন (শপিং মল), বিশ্ববিদ্যালয় ও বৃহৎ শিক্ষাপ্রতিষ্ঠান, সরকারি ভবন, বৃহৎ হোটেল, সম্মেলনকেন্দ্র, ক্রীড়াক্ষেত্র (স্টেডিয়াম), ইত্যাদির অভ্যন্তরে বা বাইরে এরূপ জনসমাগমশালা বা জনসমাগমক্ষেত্র থাকতে পারে। 

জনসমাগমশালা বা জনসমাগমক্ষেত্রকে ইংরেজি পরিভাষায় "কনকোর্স" (Concourse) বা "কনকোর্স হল" বলে।

সমসাময়িক বিবর্তন
-----------------

সাম্প্রতিককালে ইংরেজিতে "কনকোর্স" কথাটি দিয়ে স্বশরীরে উপস্থিত হওয়ার বদলে আন্তর্জালে (ইন্টারনেটে) অসদভাবে (ভার্চুয়াল) অনেক ব্যক্তির সমবেত হওয়ার স্থানকে নির্দেশ করা হয়। যেমন বিভিন্ন আন্তর্জালে কেনাকাটার (ইন্টারনেট শপিং) ওয়েবসাইটগুলিতে এরকম ক্রেতাসমাগমস্থল থাকতে পারে। আইইইই (ইনস্টিটিউট অফ ইলেকট্রিক্যাল অ্যান্ড ইলেকট্রনিক ইঞ্জিনিয়ার্স) সংস্থাটির একটি আন্তর্জালভিত্তিক ছাত্রসমাগমস্থল (স্টুডেন্ট কনকোর্স) আছে।

চিত্রপ্রদর্শনী
--------------

### বহিরাঙ্গন জনসমাগমক্ষেত্র

* আর্নলি কনকোর্স, পশ্চিম সাসেক্স, ২০০৯আর্নলি কনকোর্স, পশ্চিম সাসেক্স, ২০০৯
* আসডা সুপারমার্কেট কনকোর্স, লানডুডনো, ২০০৭আসডা সুপারমার্কেট কনকোর্স, লানডুডনো, ২০০৭
* লন্ডনের নগরভবনের বাইরে অবস্থিত জনসমাগমক্ষেত্রলন্ডনের নগরভবনের বাইরে অবস্থিত জনসমাগমক্ষেত্র
* ওয়েম্বলি স্টেডিয়ামের বাইরে অবস্থিত জনসমাগমক্ষেত্র, ২০০৮ওয়েম্বলি স্টেডিয়ামের বাইরে অবস্থিত জনসমাগমক্ষেত্র, ২০০৮

### জনপরিবহন জনসমাগমশালা

* নিউ ইয়র্ক নগরীর পেনসিলভেনিয়া স্টেশনের ময়নিহান ট্রেন হল, ২০২১নিউ ইয়র্ক নগরীর পেনসিলভেনিয়া স্টেশনের ময়নিহান ট্রেন হল, ২০২১
* ম্যানহাটনের গ্র্যান্ড সেন্ট্রাল টার্মিনালের মেইন কনকোর্স তথা প্রধান জনসমাগমশালা, ২০১৫ম্যানহাটনের গ্র্যান্ড সেন্ট্রাল টার্মিনালের মেইন কনকোর্স তথা প্রধান জনসমাগমশালা, ২০১৫
* লিডস সিটি বাস স্টেশন জনসমাগমশালা, ২০০৭লিডস সিটি বাস স্টেশন জনসমাগমশালা, ২০০৭
* লিডস রেলস্টেশন জনসমাগমশালা, ২০০৯লিডস রেলস্টেশন জনসমাগমশালা, ২০০৯
* লিভারপুল স্ট্রিট রেলস্টেশন জনসমাগমশালা, ২০০৯লিভারপুল স্ট্রিট রেলস্টেশন জনসমাগমশালা, ২০০৯
* লন্ডন প্যাডিংটন স্টেশন জনসমাগমশালা (দ্য লন), ২০০৯লন্ডন প্যাডিংটন স্টেশন জনসমাগমশালা (দ্য লন), ২০০৯
* লন্ডনের হিথ্রো বিমানবন্দরের ২নং টার্মিনালের বহির্গমন এলাকার জনসমাগমশালালন্ডনের হিথ্রো বিমানবন্দরের ২নং টার্মিনালের বহির্গমন এলাকার জনসমাগমশালা

### গাড়ি রাখার ভবনের জনসমাগমশালা

* স্কটল্যান্ডের একটি গাড়ি রাখার ভবনের জনসমাগমশালা, ২০০৮স্কটল্যান্ডের একটি গাড়ি রাখার ভবনের জনসমাগমশালা, ২০০৮

তথ্যসূত্র
---------

1. ↑  James Stevens Curl; Susan Wilson (২০১৫), *The Oxford Dictionary of Architecture*, Oxford University Press, পৃষ্ঠা 190 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Concourse"। Merriam-Webster। সংগ্রহের তারিখ ৫ সেপ্টেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  ইংল্যান্ডের এই স্থানীয় গ্রামটির জনসাধারণের জন্য উন্মুক্ত স্থানটি ইংরেজি কনকোর্স শব্দের একটি প্রাচীন ব্যবহার।
সিয়ামীয় চোখি ফণিমনসা সাপ
**ধূসর চোখি ফণিমনসা সাপ** ( *Boiga siamensis* ), **যা চোখি ফণিমনসা সাপ** বা **সিয়ামীয় চোখি ফণিমনসা সাপ** নামেও পরিচিত, ফণিমনসা প্রজাতির একটি সাপ, যা উত্তর-পূর্ব ভারত, বাংলাদেশ, মায়ানমার, কম্বোডিয়া, থাইল্যান্ড, মালয়েশিয়া এবং ভিয়েতনামে পাওয়া যায়।

বর্ণনা
------

সিয়ামীয় চোখি ফণিমনসা সাপটি কুকুর-দাঁতযুক্ত সাপের সাথে সাদৃশ্যপূর্ণ তবে এটি একটি পৃথক ভৌগোলিক সীমায় অবস্থানকারী। এটি একটি বিশাল সাপ, যা দৈর্ঘ্যে প্রায় ২ মিটার (৬ ১⁄২ ফুট)। সাপটি ধূসর-বাদামি ক্রস দাগের সাথে কালো বর্ণের, যা অভ্যন্তরীণভাবে সবচেয়ে স্বতন্ত্র। এর মাথা গাঢ় বাদামি বর্ণের। সাপটির চিবুক এবং গলা সাদা, অঙ্কীয় দিকে সাদা থেকে হালকা বাদামী রঙের হয়।

আচরণ এবং বিষ
------------

এদের বেশিরভাগই নিশাচর, এটি একটি সম্ভাব্য আক্রমণাত্মক সাপ। এটি একটি বিষাক্ত সাপ তবে কোনো হতাহ্তের কথা জানা যায়নি।

ভৌগোলিক পরিসীমা
---------------

ভারত, বাংলাদেশ, মায়ানমার, কম্বোডিয়া, থাইল্যান্ড, মালয়েশিয়া এবং ভিয়েতনামে এ সাপ দেখা যায়।

আবাসস্থল
--------

এই সাপগুলি বন-পাহাড় এবং সমভূমিতে পাওয়া যায় এবং ১,৭০০ মিটার উচ্চতা পর্যন্ত পাওয়া যায়। এগুলি বৃক্ষবাসী, তবে জলের কাছাকাছিও পাওয়া যায়।

খাদ্যাভাস
---------

এই সাপটি পাখি এবং ডিম খেয়ে জীবন্ধারণ করে।

প্রজনন
------

*চোখি ফণিমনসা* একটি অণ্ডপ্রসূ প্রজাতি, যৌন পরিপক্ক মহিলা সাপেরা প্রতি গুচ্ছে ৬-১২টি করে ডিম পাড়ে।

* চোখি ফণিমনসা, সিয়ামীয়চোখি ফণিমনসা (কিশোর)*চোখি ফণিমনসা*, সিয়ামীয়*চোখি ফণিমনসা* (কিশোর)
* সিয়ামিয় চোখি ফণিমনসা, কাইগ ক্র্যাচান জাতীয় উদ্যানের চোখি ফণিমনসা।সিয়ামিয় *চোখি ফণিমনসা*, কাইগ ক্র্যাচান জাতীয় উদ্যানের *চোখি ফণিমনসা।*

তথ্যসূত্র
---------

 

1. ↑  "*Boiga siamensis*"। Animal Diversity Web। সংগ্রহের তারিখ ৮ ডিসে ২০১৪।



  

টেমপ্লেট:Colubrids-stub
**জনাতঁ ক্লোস** (ফরাসি: Jonathan Clauss, ফরাসি উচ্চারণ: ​[d͡ʒˈɒnəθən klˈos]; জন্ম: ২৫ সেপ্টেম্বর ১৯৯২) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব মার্সেই এবং ফ্রান্স জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

ক্লোস ২০২২ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।

প্রারম্ভিক জীবন
---------------

জনাতঁ ক্লোস ১৯৯২ সালের ২৫শে সেপ্টেম্বর তারিখে ফ্রান্সের ত্রোয়েতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০২২ সালের ২৫শে মার্চ তারিখে, ২৯ বছর ও ৬ মাস বয়সে, ডান পায়ে ফুটবল খেলায় পারদর্শী ক্লোস কোত দিভোয়ারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। উক্ত ম্যাচের ৮৮তম মিনিটে আক্রমণভাগের খেলোয়াড় কিংসলে কোমেঁর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৫ নম্বর জার্সি পরিধান করে ডান পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি ফ্রান্স ২–১ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে ক্লোস সর্বমোট ৬ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২৯ অক্টোবর ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| ফ্রান্স | ২০২২ | ৬ | ০ |
| সর্বমোট | ৬ | ০ |

তথ্যসূত্র
---------

1. ↑
2. ↑
3. ↑
4. ↑

বহিঃসংযোগ
---------


উইকিমিডিয়া কমন্সে **জনাতঁ ক্লোস** সংক্রান্ত মিডিয়া রয়েছে।

* জনাতঁ ক্লোস – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে জনাতঁ ক্লোস (ইংরেজি) উইকিউপাত্তে এটি সম্পাদনা করুন
* সকারবেসে জনাতঁ ক্লোস (ইংরেজি) উইকিউপাত্তে এটি সম্পাদনা করুন
* বিডিফুটবলে জনাতঁ ক্লোস (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে জনাতঁ ক্লোস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে জনাতঁ ক্লোস (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে জনাতঁ ক্লোস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে জনাতঁ ক্লোস (ইংরেজি) উইকিউপাত্তে এটি সম্পাদনা করুন
**সারণগড় রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ রাজ্যটির শাসক ছিলেন রাজগোণ্ড বংশীয়। কাছিম ছিলো এই রাজ্যের রাজপ্রতীক৷

বর্তমান ছত্তিশগড় রাজ্যের রায়গড় জেলায় অবস্থিত সারণগড় শহরটি ছিলো এই রাজ্যের রাজধানী ও প্রশাসনিক দপ্তর৷ রাজধানী ব্যতীত রাজ্যটির কোনো শহর ছিলো না৷ ১৩৯৯ বর্গকিলোমিটার জুড়ে বিস্তৃত রাজ্যটির ১৯০১ খ্রিস্টাব্দের জনসংখ্যা ছিলো ৭৯,৯০০ জন৷

ইতিহাস
------

জনশ্রুতি অনুসারে খ্রিস্টীয় প্রথম শতাব্দীতে বর্তমান মহারাষ্ট্রের ভাণ্ডারা অঞ্চল থেকে গোণ্ড সম্প্রদায়ভুক্ত এক ব্যক্তি এখানে আসেন এবং রাজ্যপত্তন ঘটান৷ এটি প্রাথমিকভাবে রতনপুর সাম্রাজ্যর অন্তর্গত হলে পরবর্তীকালে এটি সম্বলপুর রাজ্যের আঠারোটি সামন্ত রাজ্যের একটি ছিলো৷ ঐতিহাসিক তথ্য অনুসারে সারণগড় রাজ্যের রাজারা প্রায় সময় সম্বলপুরের রাজাদের থেকে বিভিন্নভাবে সুবিধাপ্রাপ্ত হতেন। এর বিপরীতে তারা সম্বলপুরের রাজাদের যেকোনো সামরিক অভিযানে সৈন্যবল বৃদ্ধি করে সাহায্য করতেন। 

১৮১৮ খ্রিস্টাব্দে সারণগড় ব্রিটিশ করদ রাজ্যে পরিণত হয়৷ ১৮৭৮ থেকে ১৮৮৯ খ্রিস্টাব্দের মধ্যে সরাসরি ব্রিটিশ ভারতের প্রশাসনিক অংশে পরিণত হয়৷ এই সময়ে তারা অর্থনৈতিক বিশৃঙ্খলা ও রাজা ভবানীপ্রতাপ সিংহের বাল্যকালের সুযোগ নিয়ে তারা সাময়িক এই রাজ্য একপ্রকার দখল করেন৷ ছত্তিশগড় বিভাগের অন্তর্গত একটি ক্ষুদ্র দেশীয় রাজ্য এটি৷

১৯৪৮ খ্রিস্টাব্দের ১লা জানুয়ারি তারিখে এটি ভারতীয় অধিরাজ্যে যোগদান করে৷

### শাসকবর্গ

সারণগড় দেশীয় রাজ্যে শাসকগণ রাজা উপাধিতে ভূষিত হতেন৷

#### রাজা

* .... – .... উদিভন (উদয়ভানু) সিংহ
* .... – .... বীরভন (বীরভানু) সিংহ
* .... – ১৭৩৬ উধোসাই সিংহ
* ১৭৩৬ – ১৭৭৭ কল্যাণ সাই
* ১৭৭৭ – ১৮০৮ বিশ্বনাথ সাই
* ১৮০৮ – ১৮১৫ সুভদ্র সাই
* ১৮২৭ – ৫ জানুয়ারি ১৮২৮ ভিখন সাই
* ৫ জানুয়ারি ১৮২৮ – ১৮২৮ টিকন সাই
* ১৮২৮ – মে ১৮২৯ গজরাজ সিংহ
* মে ১৮২৯ – ১৮৭২ সংগ্রাম সিংহ
* ১৮৭২ – সেপ্টেম্বর ১৮৮৯ ভবানীপ্রতাপ সিংহ
* সেপ্টেম্বর ১৮৮৯ – ৫ আগস্ট ১৮৯০ লাল রঘুবীর সিংহ
* ৫ আগস্ট ১৮৯০ – ১১ জানুয়ারি ১৯৪৬ বাহাদুর জওয়াহীর সিংহ
* ১১ জানুয়ারি ১৯৪৬ – ১৫ আগস্ট ১৯৪৭ নরেশচন্দ্র সিংহ

তথ্যসূত্র
---------

1. 1 2  Great Britain India Office. *Imperial Gazetteer of India,* Volume 21. 1909
2. ↑  "Sarangarh Princely State"। ১ মে ২০১৮ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০২০।
3. ↑  Princely States of India
4. ↑  চিসাম, হিউ, সম্পাদক (১৯১১)। "Chhattisgarh"। *ব্রিটিশ বিশ্বকোষ*। **6** (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 116। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Rajput Provinces of India – Sarangarh (Princely State)
চৈতালি-রবীন্দ্রনাথ ঠাকুর
**চৈতালি** রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি আশ্বিন, ১৩০৩ (১৮৯৬ খ্রীস্টাব্দ) বঙ্গাব্দে প্রকাশিত হয়। এতে সর্বমোট ৭৮টি কবিতা রয়েছে। এটি রবীন্দ্রনাথের কাব্য রচনার "চিত্রা-চৈতালি পর্ব"-এর অন্তর্গত একটি উল্লেখযোগ্য সৃষ্টি। রবীন্দ্রনাথ গীতাঞ্জলির ইংরেজি অনুবাদ সং অফারিংসে "চৈতালি" থেকে ১টি কবিতা অন্তর্ভুক্ত করেছেন।

সূচনা
-----

রবীন্দ্রনাথ এই কাব্যগ্রন্থের সূচনাতে বলেছেন, "..... চৈতালিতে অনেক কবিতা দেখতে পাই যাতে গানের বেদনা আছে, কিন্তু গানের রূপ নেই। কেননা তখন যে-আঙ্গিকে আমার লেখনীকে পেয়ে বসেছিল তাতে গানের রস যদি বা নামে, সুুর জায়গা পায় না।"

কবিতার তালিকা
-------------

"চৈতালি" কাব্যগ্রন্থের অন্তর্গত কবিতাগুলো হল–

১. গীতহীন

২. স্বপ্ন

৩. আশার সীমা

৪. দেবতার বিদায়

৫. পুণ্যের হিসাব

৬. বৈরাগ্য

৭. মধ্যাহ্ন

৮.পল্লীগ্রামে

৯. সামান্য লোক

১০. প্রভাত

১১. দুর্লভ জন্ম

১২. খেয়া

১৩. কর্ম

১৪. বনে ও রাজ্যে

১৫. সভ্যতার প্রতি

১৬. বন

১৭. তপোবন

১৮. প্রাচীন ভারত

১৯. ঋতুসংহার

২০. মেঘদূত

২১.দিদি

২২. পরিচয়

২৩. অনন্ত পথে

২৪. ক্ষণমিলন

২৫. প্রেম

২৬. পুঁটু

২৭. হৃদয়ধর্ম

২৮. মিলনদৃশ্য

২৯. দুই বন্ধু

৩০. সঙ্গী

৩১. সতী

৩২. স্নেহদৃশ্য

৩৩. করুণা

৩৪. পদ্মা

৩৫. স্নেহগ্রাস

৩৬. বঙ্গমাতা

৩৭. দুই উপমা

৩৮. অভিমান

৩৯. পরবেশ

৪০. সমাপ্তি

৪১. ধরাতল

৪২.তত্ত্ব ও সৌন্দর্য

৪৩. তত্ত্বজ্ঞানহীন

৪৪. মানসী

৪৫. নারী

৪৬. প্রিয়া

৪৭. ধ্যান

৪৮. মৌন

৪৯. অসময়

৫০. গান

৫১. শেষকথা

৫২. বর্ষশেষ

৫৩. অভয়

৫৪. অনাবৃষ্টি

৫৫. অজ্ঞাত বিশ্ব

৫৬. ভয়ের দুরাশা

৫৭. ভক্তের প্রতি

৫৮. নদীযাত্রা

৫৯. মৃত্যমাধুরী

৬০. স্মৃতি

৬১. বিলয়

৬২. প্রথম চুম্বন

৬৩. শেষ চুম্বন

৬৪. যাত্রী

৬৫. তৃণ

৬৬. ঐশ্বর্য

৬৭. স্বার্থ

৬৮. প্রেয়সী

৬৯. শান্তিমন্ত্র

৭০. কালিদাসের প্রতি

৭১. কুমারসম্ভবগান

৭২. মানসলোক

৭৩. কাব্য

৭৪. প্রার্থনা

৭৫. ইচ্ছামতী

৭৬. শুশ্রূষা

৭৭. আশিস-গ্রহণ

৭৮. বিদায়

তথ্যসূত্র
---------


বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ***চৈতালি***

1. 1 2  "কবিগুরুর সাহিত্যকর্ম"। *risingbd.com*। ২০১৪-০৮-০৯। সংগ্রহের তারিখ ২০২০-০৭-০৪।
2. 1 2  বাংলা সাহিত্যের ইতিবৃত্ত, ড. দুুুলাল চক্রবর্তী, জুুুলাই - ২০০৭, বাণী বিতান।
3. ↑  "কবিতা | রবীন্দ্র রচনাবলী"। *rabindra-rachanabali.nltr.org*। সংগ্রহের তারিখ ২০২০-০৭-০৪।
4. ↑  admin (২০২০-০৫-০৮)। "রবীন্দ্রনাথ ঠাকুর বিশ্বের একজন অন্যতম কবি ও সাহিত্যিক"। *নিউজ সারাদিন* (ইংরেজি ভাষায়)। ২০২০-০৭-০৪ তারিখে মূল থেকে আর্কাইভ করা। সংগ্রহের তারিখ ২০২০-০৭-০৪।
5. 1 2  চৈতালি – রবীন্দ্র রচনাবলী
6. ↑  "গীতাঞ্জলি - বাংলাপিডিয়া"। *bn.banglapedia.org*। সংগ্রহের তারিখ ২০২০-০৭-৩০।
7. ↑  "চৈতালি - সূচনা | রবীন্দ্র রচনাবলী"। *rabindra-rachanabali.nltr.org*। সংগ্রহের তারিখ ২০২০-০৭-০৪।

বহিঃসংযোগ
---------

* rabindra-rachanabali.nltr.org
এই নিবন্ধটি ২০১৭ সালের মার্চে লন্ডনে সংগঠিত সন্ত্রাসী হামলা সম্পর্কে। একই ধরনের অন্যান্য নিবন্ধের জন্য ২০১৭ লন্ডন হামলা (দ্ব্যর্থতা নিরসন) দেখুন।

২০১৭ সালের ২২ মার্চ লন্ডনে ব্রিটিশ পার্লামেন্টের বাইরে ও ওয়েস্টমিনিস্টার ব্রিজে বুধবারের সন্ত্রাসী হামলায় আক্রমণকারীসহ ৬ জন নিহত হয়েছেন। এদের মধ্যে পালার্মেন্টের সামনে ওই হামলাকারীর ছুরিকাঘাতে গুরুতর জখম হন নিরাপত্তার দায়িত্বে থাকা পুলিশ কর্মকর্তা পিসি কেইথ পালমার (৪৮)। হামলাকারী প্রথমে টেমস নদীর ওপর ওয়েস্টমিনিস্টার সেতুতে পথচারীদের ওপর গাড়ি তুলে দিয়ে পার্লামেন্ট ভবনের সীমানার ভেতরে ঢুকে ছুরি নিয়ে পুলিশের ওপর হামলা চালায়। দেশটির পুলিশ এই ঘটনাকে ‘ইসলামপন্থী সংশ্লিষ্ট সন্ত্রাসবাদ’ হিসেবে বর্ণনা করেছে।

বর্ণনা
------

বুধবার গ্রিনিচ মানসময় ১৫:০০-টার অল্প কিছুক্ষণ আগে লন্ডন পার্লামেন্টের সামনে গুলি এবং চিৎকারের শব্দ শোনা যায়৷ পরিস্থিতি নিয়ন্ত্রণে বিভিন্ন কর্তৃপক্ষ দ্রুত সেখানে পৌঁছায়৷ হাউস অফ কমন্সও পুরোপুরি বন্ধ করে দেয়া হয়৷

যে জায়গায় হামলা হয়েছে তার ঠিক পাশেই লন্ডনের বিখ্যাত বিগ বেন টাওয়ার ও ওয়েস্টমিনিস্টার সেতু। এই জায়গাটি দেখতে প্রতি বছর লাখো পর্যটক ভিড় করেন। পার্লামেন্টের সামনে ছাড়াও ওয়েস্টমিনিস্টার ব্রিজের উপর একটি গাড়ি বেশ কয়েকজনকে চাপা দেয়৷ গাড়িটি ‘বিগ বেন’-এর সামনে একটি গেটে ধাক্কা খেয়ে থেমে যায়৷ হামলাকারী গাড়ি থেকে নেমে পার্লামেন্ট ভবনের সীমানার ভেতরে ৪৮ বছর বয়সী এক পুলিশকে ছুরিকাঘাত করে। এসময় দায়িত্বরত আরেকজন পুলিশ কর্মকর্তা তাকে গুলি করে হত্যা করে।

হামলার পরপরই লন্ডনের ট্রান্সপোর্ট কর্তৃপক্ষ সংশ্লিষ্ট এলাকার দিকে যাওয়া সব বাসের গতিপথ বদলে দেয়৷ ওয়েস্টমিনিস্টার সিটিতে রয়েছে গুরুত্বপূর্ণ সব সরকারি কার্যালয় এবং এটি শহরের অন্যতম পর্যটন কেন্দ্রও বটে৷

প্রতিক্রিয়া
------------

হামলার সময় পার্লামেন্টের ভেতরে ছিলেন ব্রিটেনের প্রধানমন্ত্রী থেরেসা মে। সেখানে তখন যৌথ অধিবেশন চলছিল। গুলির শব্দ হওয়ার কিছুক্ষণের মধ্যেই একটি রূপালি রঙয়ের গাড়িতে করে প্রধানমন্ত্রীকে পার্লামেন্ট থেকে বের করে নিয়ে যাওয়া হয়। বাকি সদস্যরা পার্লামেন্ট ভবনের ভেতরে কয়েক ঘণ্টার জন্য আটকা পড়েন। প্রধানমন্ত্রী হামলার তীব্র নিন্দা জানিয়ে একে ‘অসুস্থ ও বিকৃত রুচির’ বলে আখ্যা দিয়েছেন।

জার্মান চ্যান্সেলর আঙ্গেলা ম্যার্কেল সব রকম সন্ত্রাসী তৎপরতার বিরুদ্ধে সংগ্রামে যুক্তরাজ্যের পাশে থাকার অঙ্গীকার পুর্নব্যক্ত করেছেন৷ স্কটিশ ফার্স্ট মিনিস্টার নিকোলাস স্টারজেন সমবেদনা প্রকাশ করেন এবং স্কটিশ সংসদে দ্বিতীয় স্বাধীনতা বিষয়ক গণভোট নিয়ে বিতর্কও বাতিল করা হয়।

তথ্যসূত্র
---------

1. ↑  Last message left by Westminster attacker Khalid Masood uncovered by security agencies
2. ↑  "লন্ডন হামলায় এক ব্রিটিশ এমপির বীরত্ব"। সংগ্রহের তারিখ ৪ জুন ২০১৭।
3. 1 2 3  "লন্ডনে সন্ত্রাসী হামলায় নিহত ৫"। সংগ্রহের তারিখ ৪ জুন ২০১৭।
একটি ২২৬০Ω, ১% শুদ্ধতা এবং ৫ টি রঙিন ব্যান্ড(E96 সিরিজের ) সংবলিত রোধ , শীর্ষ থেকে , ২-২-৬-১-১ ; শেষ দুটি বাদামি ব্যান্ড ,গুণক (× ১০) এবং সহনশীলতা (১%) কে নির্দেশ করে।
একটি **ন রঙের কোড,** সাধারণত রোধের , তবে ধারক, আবেশক, ডায়োড এবং অন্যান্যগুলোর জন্য বৈদ্যুতিন উপাদানগুলির মান বা রেটিং নির্দেশ করতে ব্যবহৃত হয়। একটি পৃথক কোড, ২৫-জোড়া রঙের কোড, টেলিযোগাযোগ কেবলে তার শনাক্ত করতে ব্যবহার করা হয়। ট্রান্সফরমার বা ভবনে ওয়্যারিংয়ের মতো ডিভাইসে তার বা ওয়্যার লিডের জন্য ভিন্ন ধরনের কোড ব্যবহার করা হয়।

ইতিহাস
------

আরএমএ রোধের রঙের কোড সহায়িকা, সিএ । ১৯৪৫-১৯৫০
শিল্প সূচক প্রতিষ্ঠিত হওয়ার আগে, প্রত্যেক প্রস্তুতকারক রঙের কোডিং করা বা তাদের উপাদান তৈরি করার জন্য তাদের নিজস্ব স্বতন্ত্র পদ্ধতি ব্যবহার করতেন ।

একটি 0<span typeof="mw:Entity" id="mwSw">&nbsp;</span>Ω রোধক (শূন্য ওহম), একটি একক কালো ব্যান্ড দ্বারা চিহ্নিত
### রঙিন ব্যান্ড পদ্ধতি

বাম থেকে ডান দিকে পার্থক্য বোঝানোর জন্য সি এবং ডি ব্যান্ডের মধ্যে একটি ফাঁকা রয়েছে :বাম থেকে ডানে চারটি রঙিন ব্যান্ড এ, বি, সি, ডি সহ একটি রোধকের ডায়াগ্রামএকটি 2.7 এর ডায়াগ্রাম MΩ রঙ-কোডেড প্রতিরোধক।

উপযুক্ত রোধকগুলিকে পাঁচটি ব্যান্ড সিস্টেম দ্বারা চিহ্নিত করা যেতে পারে, যাতে তিনটি গুরুত্বপূর্ণ সংখ্যা বা ডিজিট, ১০ গুণকের একটি শক্তি ব্যান্ড এবং সহনশীলতা বা টলারেন্স ব্যান্ড অন্তর্ভুক্ত করা যায়। অধিক প্রশস্ত প্রথম ব্যান্ডটি ওয়্যার ওন্ড রোধকে নির্দেশ করে।

তথ্যসূত্র
---------

1. ↑  H. P. Westman (ed.), *Reference Data for Radio Engineers, Fifth Edition*, ITT Howard W. Sams, Library of Congress 43-14665, pages 5-8 thorugh 5-10
**কন্সতান্তার গ্রান্ড মসজিদ** রোমানিয়ার কন্সতান্তার একটি মসজিদ, যা মূলত **প্রথম ক্যারল মসজিদ** নামে পরিচিত। এটি রোমানিয়ান ন্যাশনাল ইনস্টিটিউট অব হিস্টোরিক্যাল মনুমেন্ট এর একটি ঐতিহাসিক স্মৃতিস্তম্ভ হিসাবে তালিকাভুক্ত করা হয়েছে। মসজিদটি কন্সতান্তার ইসলামী সম্প্রদায়ে রাজার মসজিদ হিসাবে উল্লেখ করা হয়।

ইতিহাস
------

কন্সতান্তার গ্র্যান্ড মসজিদটি সাবেক মাহমুদিয়া মসজিদ (গাইমিয়া মাহমুদিয়া) এর জায়গায় অবস্থিত, যা ১৮২২ সালে হাফিজ হুসেনিন পাসা নির্মাণ করেছিলেন এবং পরে অটোমান সুলতান দ্বিতীয় মাহমুদের নামে নামকরণ করা হয়েছিল। কন্সতান্তার গ্র্যান্ড মসজিদটি ১৯১০ সালে রোমানীয় রাজা প্রথম ক্যারল কর্তৃক উন্নীত সাধন হয়। ১৯১০ সালের ২৪ জুন নির্মাণের কাজটি শুরু হয়েছিল বুখারেস্টে সমসাময়িক অটোমান রাষ্ট্রদূত ও কন্সতান্তার অটোম্যান কনসাল সেফা বে এবং রোমানিয়ার ধর্ম বিষয়ক সমসাময়িক মন্ত্রী স্পিরু হারেটের উপস্থিতিতে প্রথম ভিত্তি স্থাপনের মাধ্যমে। প্রকল্পটি রোমানিয়ান সরকার এবং উদ্যোক্তা আয়ন নিলসিইয়া দ্বারা পরিচালিত হয় এবং ১৯১২ সালে এর নির্মাণ কাজ সমাপ্ত হয়।

১৯১৩ সালের ৩১ মে তারিখে মসজিদটি উদ্বোধন করা হয়েছিল।

তথ্যসূত্র
---------
**উইলিয়াম ভিক্টর স্টোন লিং** (ইংরেজি: William Ling; জন্ম: ৩ অক্টোবর, ১৮৯১ - মৃত্যু: ২৬ সেপ্টেম্বর, ১৯৬০) কিম্বার্লী এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২১ থেকে ১৯২৩ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, ডানহাতে মাঝারিসারিতে কার্যকরী ব্যাটিং করতেন **উইলিয়াম লিং**।

খেলোয়াড়ী জীবন
---------------

১৯১০-১১ মৌসুম থেকে ১৯২৯-৩০ মৌসুম পর্যন্ত উইলিয়াম লিংয়ের প্রথম-শ্রেণীর খেলোয়াড়ী জীবন চলমান ছিল।

মাঝারিসারির ব্যাটসম্যান ও লেগ স্পিন বোলার উইলিয়াম লিং ১৯১১ সাল থেকে ১৯৩০ সাল পর্যন্ত গ্রিকুয়াল্যান্ড ওয়েস্ট দলের পক্ষে খেলেছিলেন। মাঝখানে, ১৯২৮-২৯ মৌসুমে ইস্টার্ন প্রভিন্সের পক্ষে এক মৌসুম খেলেন।

সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন উইলিয়াম লিং। ৫ নভেম্বর, ১৯২১ তারিখে ডারবানে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৮ জানুয়ারি, ১৯২৩ তারিখে একই মাঠে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।

২৬ সেপ্টেম্বর, ১৯৬০ তারিখে ৬৮ বছর বয়সে ট্রান্সভালের ব্রাকপ্যান এলাকায় উইলিয়াম লিংয়ের দেহাবসান ঘটে।

তথ্যসূত্র
---------

1. ↑  "First-class matches played by William Ling"। CricketArchive। সংগ্রহের তারিখ ৩০ জানুয়ারি ২০১৭।

আরও দেখুন
---------

* ক্লদ ফ্লোকেট
* বুস্টার নুপেন
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে উইলিয়াম লিং উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে উইলিয়াম লিং  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
***বেনেল্লা এনসাইন*** একটি সাপ্তাহিক পত্রিকা, যা ১৮৬৮ সাল থেকে অস্ট্রেলিয়ার ভিক্টোরিয়ার বেনালায় প্রকাশিত হয়। এর বর্তমান সাপ্তাহিক প্রচলন ৩৬,৯০৪ এবং স্থানীয় ক্রীড়া ও শ্রেণিবদ্ধ বিজ্ঞাপনের উপর জোর দিয়ে বেশিরভাগ স্থানীয় সংবাদ সরবরাহ করে।

ইতিহাস
------

*বেনাল্লা এনসাইন* প্রথমে *বেনাল্লা এনসাইন অ্যান্ড ফার্মারস এবং স্কোয়াটারস জার্নাল* হিসাবে ১৮৬৮ সালে প্রকাশনা শুরু করেছিল। আসল স্বত্বাধিকারী ছিলেন জন লিস্টন। ১৮৭২ সালের এপ্রিলে এটি 'নর্থ ইস্টার্ন এনসাইন' দ্বারা প্রতিস্থাপন করা হয়েছিল এবং এটি ১৯৩৮ সালের ফেব্রুয়ারি অবধি মূল শিরোনামে ফিরে আসার আগে পর্যন্ত ঐ শিরোনামে প্রকাশিত হয়েছিল।  ১৮৮৭ থেকে ১৯৭৭ পর্যন্ত এর মালিক ছিল ও'শিয়া পরিবার যারা জেফ অ্যাডামসের কাছে পত্রিকাটি বিক্রি করেছিল এবং ১৯৮৬ সালের জুলাই মাসে বর্তমান মালিক ম্যাকফারসন মিডিয়া গ্রুপ এটি কিনেছিল।

আরো দেখুন
---------

* অস্ট্রেলিয়ার সংবাদপত্রের তালিকা

তথ্যসূত্র
---------

1. ↑  Margarets Gee's Australian media guide 97th edition July 2011, published in Melbourne by Crown Content in 2011p 78.
2. ↑  The Bold Type : a history of Victoria's country by Rod Kirkpatick published in Ascot Vale in 2001 for the Victorian Country Press Association page 47
3. ↑  The Bold Type : a history of Victoria's country by Rod Kirkpatick published in Ascot Vale in 2001 for the Victorian Country Press Association page 183
**বেনিনে ইসলাম খ্রিস্টধর্মের পর দ্বিতীয় বৃহত্তম ধর্ম**। পিউ রিসার্চ সেন্টারের তথ্যমতে, বেনিনে প্রায় ৩১,৪১,৩১৯ জন মুসলমান বসবাস করেন। বেনিন সরকারের ২০১৩ সালের অনুমান অনুসারে, বেনিনের মোট জনসংখ্যার ২৭.৭% মুসলিম, ২৫.৫% রোমান ক্যাথলিক, ১৩.৫% প্রোটেস্ট্যান্ট, ১১.৬% ভোডুন, ৯.৫% অন্যান্য খ্রিস্টান সম্প্রদায়ের এবং ১২.২% অন্য বা কোনটিই নয়। মুসলমানরা সাধারণত দেশটির উত্তর ও দক্ষিণ-পূর্ব অঞ্চলে এবং খ্রিস্টানরা দক্ষিণে, বিশেষ করে অর্থনৈতিক রাজধানী কোতোনুতে বসবাস করে।

ইতিহাস
------

বেনিনে ইসলামের আগমন ঘটে সোনহাই সাম্রাজের আমলে। এটি এমন একটি রাজ্য ছিল, যা পশ্চিম সাহেলে (সুদান) ১৫ ও ১৬ শতকে আধিপত্য বিস্তার করেছিল। এটি আফ্রিকীয় ইতিহাসের বৃহত্তম রাষ্ট্রগুলির একটি ছিল। তৎকালীন বেনিন সোনহাই সাম্রাজের ডেন্ডি প্রদেশের অন্তর্ভুক্ত ছিল। তখন বেনিনের অধিকাংশ জনগণ ইসলাম ধর্মের অনুসারী ছিল। বেনিনে ইসলাম প্রচারে হাউসা ব্যবসায়ীদেরও অনেক অবদান ছিল। ১৬ শতকের শেষে সোনহাই সাম্রাজ্য দূর্বল হয়ে গেলে আশেপাশে রাজ্যগুলি সাম্রাজ্যের বিভিন্ন অঞ্চল দখল করে নেয়। তারপর থেকে বেনিনে মুসলমানদের সংখ্যা কমতে থাকে। এরপর ইউরোপীয় উপনিবেশিক আমলে ১৬৮০ সালে খ্রিস্টধর্ম প্রথম বেনিনে পৌঁছয়। তখন ফরাসি মিশনারি দলগুলি এই অঞ্চলে খ্রিস্টধর্মে ব্যাপক ধর্মান্তর ঘটায়। ফলে অধিকাংশ লোক খ্রিস্টধর্ম গ্রহণ করে।

বর্তমান বেনিনের প্রায় সব মুসলমান ইসলামের সুন্নি মালিকি শাখাকে মেনে চলে। অল্প সংখ্যক শিয়া মুসলিম আছে এবং তারা মূলত মধ্যপ্রাচ্যের প্রবাসী। বেনিনে শিয়া জনসংখ্যা মোট মুসলিম জনসংখ্যার ১% থেকে ১২% এর মধ্যে অনুমান করা হয়। তবে পিউ ফোরামের মতে, এটি এক শতাংশেরও কম। বেনিন আহমদিয়া মুসলিম সম্প্রদায়েরও কিছুসংখ্যক অনুসারী রয়েছে। তবে অনেক নামমাত্র মুসলমানও ঐতিহ্যবাহী স্থানীয় ধর্মীয় বিশ্বাস পালন করে।

বেনিনে মুসলমানদের বণ্টন (২০১৩) 
বেনিনের বারোটি বিভাগের মধ্যে তিনটিতে মুসলিমরা সংখ্যাগরিষ্ঠ : আলিবোরি (৮১.৩%), ডোঙ্গা (৭৭.৯%) ও বোরগো (৬৯.৮%)। বেনিনে মুসলমানদের সবচেয়ে কম অংশটুকু বাস করে কুফু প্রদেশে। কারণ সেখানে মুসলমানরা মোট জনসংখ্যার ১% এরও কম।

ধর্মীয় স্বাধীনতা
-----------------

বেনিনে সংবিধান ধর্মীয় স্বাধীনতা প্রদান করে এবং সরকার কার্যক্ষেত্রে সাধারণত এই অধিকারকে সম্মান করে। ১৯৭২ সালে বেনিনে একটি মার্ক্সবাদী সরকার ক্ষমতায় আসে। তখন ধর্মীয় ব্যাপারে বেশ কিছু বিধিনিষেধ আরোপ করা হয়েছিল। ১৯৭৫ সালে দেশটির নাম বদলে গণপ্রজাতন্ত্রী বেনিন করা হয়। ১৯৮০ র দশকে অর্থনৈতিক সমস্যায় জর্জরিত বেনিন পশ্চিমের দেশগুলির কাছে সাহায্য চায়। ফলে ১৯৮৯ সালে সরকার মার্কসবাদ পরিত্যাগ করে। ১৯৯০ সালে নতুন সংবিধান পাস করা হয় ও গণতান্ত্রিক সংস্কার সাধন করা হয়। ২০০৭ সালে মার্কিন যুক্তরাষ্ট্র সরকার ধর্মীয় বিশ্বাস বা অনুশীলনের উপর ভিত্তি করে সামাজিক অবমাননা বা বৈষম্যের কোনো রিপোর্ট বেনিনে রেকর্ড করেনি এবং বিশিষ্ট সামাজিক নেতারা ধর্মীয় স্বাধীনতার প্রচারে ইতিবাচক পদক্ষেপ নিয়েছেন।

তথ্যসূত্র
---------

1. ↑  "দেশ অনুযায়ী ইসলাম"। *উইকিপিডিয়া*। ২০২২-০৮-০৫।
2. ↑  "The World Factbook — Central Intelligence Agency"। *www.cia.gov* (ইংরেজি ভাষায়)। সংগ্রহের তারিখ ২০১৮-০৮-২০।
3. 1 2 3 4 5 6  International Religious Freedom Report 2007: Benin. United States Bureau of Democracy, Human Rights and Labor (September 14, 2007). *This article incorporates text from this source, which is in the public domain.*
4. ↑  "Songhai Empire"। *Wikipedia* (ইংরেজি ভাষায়)। ২০২২-১১-০৮।
5. ↑  Skutsch, Carl (সম্পাদক)। *Encyclopedia of the World's Minorities*। ডিওআই:10.4324/9780203935606।
**রিশো বিশ্ববিদ্যালয় (立正大学, *Risshō Daigaku*)**, জাপানের প্রাচীনতম বিশ্ববিদ্যালয়গুলির মধ্যে একটি। এটি ১৫৮০ সালে নিচিরেন শু -এর তরুণ সন্ন্যাসীদের জন্য একটি শিক্ষা কেন্দ্র হিসেবে একটি সেমিনারী প্রতিষ্ঠিত প্রতিষ্ঠিত হয়েছিল। 

বিশ্ববিদ্যালয়ের নামটি এসেছে রিশো আনকোকু রন থেকে, এটি একটি থিসিস যা কামাকুরা যুগের একজন বিশিষ্ট বৌদ্ধ পুরোহিত নিচিরেনের লেখা। রিশো বিশ্ববিদ্যালয় প্রায় ১১,৯০০ শিক্ষার্থী ভর্তি করে। এটির দুটি পৃথক ক্যাম্পাসে ১৪টি স্নাতক বিভাগ এবং ৬টি স্নাতকোত্তর স্কুল গবেষণা বিভাগ রয়েছে।

ক্যাম্পাস
---------

### শিনাগাওয়া ক্যাম্পাস

শিনাগাওয়া ক্যাম্পাস টোকিওর শিনাগাওয়াতে অবস্থিত। ১৯৯২ সালে, একটি ১২ তলা গবেষণা ভবন, একটি প্রশাসনিক ভবন, বিভিন্ন শ্রেণিকক্ষ ভবন, একটি গ্রন্থাগার এবং ইশিবাশি তানজান মেমোরিয়াল অডিটোরিয়াম অন্তর্ভুক্ত করার জন্য ক্যাম্পাসটি সংস্কার করা হয়েছিল। জুনিয়র এবং সিনিয়রদের জন্য কোর্সের মধ্যে রয়েছে বুদ্ধিস্ট স্টাডিজ এবং সাহিত্য এবং অর্থনীতি, ব্যবসায় প্রশাসন এবং মনোবিজ্ঞান। বিশ্ববিদ্যালয়ের সাহিত্য, অর্থনীতি এবং ব্যবসায় প্রশাসনেত গবেষণা বিভাগও এই ক্যাম্পাসে অবস্থিত। প্রায় ৫,৯০০ স্নাতক এবং স্নাতকোত্তর ছাত্র এই ক্যাম্পাসে পড়াশোনা করে।[]

### কুমাগায়া ক্যাম্পাস

 কুমাগায়া ক্যাম্পাস
কুমাগায়া ক্যাম্পাসটি কুমাগায়া সিটি, সাইতামা প্রশাসনিক অঞ্চলে অবস্থিত। টোকিও থেকে ৬০ কিলোমিটার উত্তর-পশ্চিমে কুমাগায়া ক্যাম্পাসে আইন, সমাজকল্যাণ এবং ভূ-পরিবেশ বিজ্ঞান অনুষদ এবং তাদের গবেষণা বিভাগ রয়েছে, সেইসাথে বৌদ্ধ অধ্যয়ন এবং সাহিত্য অনুষদের নবীনদের এবং সোফোমোরদের জন্য দিবাকালীন লিবারেল আর্টস কোর্স রয়েছে। ২০০৯ সালে, কুমাগায়া ক্যাম্পাসে একটি সংস্কার কাজ করা হয়।

তথ্যসূত্র
---------

1. ↑   [*অকার্যকর সংযোগ*]
2. ↑   [*অকার্যকর সংযোগ*]
3. ↑  "History : About Rissho Univ. : Rissho University Official Web Site"। ris.ac.jp। সংগ্রহের তারিখ জুন ২১, ২০১৬।
4. ↑  "Welcome to Rissho University Official Web Site"। ris.ac.jp। সংগ্রহের তারিখ জুন ২১, ২০১৬।
5. ↑  "Faculties : Rissho University Official Web Site"। ris.ac.jp। সংগ্রহের তারিখ জুন ২১, ২০১৬।

বহিঃসংযোগ
---------

* অফিসিয়াল ওয়েবসাইট (ইংরেজি ভাষায়)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র
* জাপান

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* রেরো (সুইজারল্যান্ড)
	+ ১

 |
**দেকনি** বা *দেখনি* একটি আধা-শাস্ত্রীয় গোয়ান নৃত্যকলা যা ভারতের গোয়া রাজ্যে উদ্ভূত হয়েছে। এটি একটি জনপ্রিয় লোকনৃত্য যা ঐতিহ্যগতভাবে গোয়ার গ্রামীণ এলাকায় নারীদের দ্বারা ধর্মীয় উৎসব, বিবাহ এবং অন্যান্য সামাজিক অনুষ্ঠানে পরিবেশিত হয়।

*দেকনি* শব্দটি কোঙ্কনি ভাষা থেকে উদ্ভুত যা গোয়ার স্থানীয় ভাষা। এর আক্ষরিক অর্থ হল "গ্রামের একটি মেয়ে" এবং নৃত্যের এই শৈলী গোয়ার গ্রামের জীবনের সরলতা এবং সৌন্দর্যকে প্রতিফলিত করে।

দৃষ্টিনন্দন অংগ সঞ্চালনা, ছন্দময় পায়ের কাজ এবং প্রাণবন্ত সঙ্গীত দেকনি নাচের বৈশিষ্ট্য। নর্তকীরা বৃত্তাকার সমুহে একে অপরের হাত ধরে এই নৃত্য পরিবেশন করে। বাদ্যকাররা ঘূমট, ঢোল এবং কাসলে-এর মতো ঐতিহ্যবাহী গোয়ান বাদ্যযন্ত্র বাজিয়ে নাচে যোগ্য সংগত করে।

ইতিহাস
------

সম্ভবত প্রথম দেকনির উল্লেখ পাওয়া যায় ১৮৬৯ সালে। কার্লোস ইউজেনিও ফেরেইরা (১৮৬০-১৯৩২) এর হানভ সাইবা পোল্টোদি ভেটাম  সবচেয়ে পরিচিত দেকনি গানগুলির মধ্যে একটি। এটি প্রথম ১৮৯৫ সালে প্যারিসে এবং তারপর ১৯২৬ সালে গোয়ায় টিপোগ্রাফিয়া রেঞ্জেল দ্বারা প্রকাশিত হয়েছিল। এই গানে যে গল্পটি চিত্রিত করা হয়েছে তা হল দুই মন্দিরের নর্তকীকে নিয়ে, যারা দামুর বিয়েতে যেতে চায় এবং তারা নৌকার মাঝিদের কাছে আসে তাদের নদী পার করে দেওয়ার জন্য। কিন্তু তখন নদী উত্তাল হয়ে পড়ায় নৌকার মাঝি রাজি হয়না। নর্তকীরা তখন নৌকার মাঝিকে তাদের সোনার গয়না উপহার দেয়; কিন্তু নৌকার মাঝি তাতেও রাজি হয়না। তাই নর্তকীরা নৌকার মাঝির মনোরঞ্জনের জন্য নৃত্য পরিবেশন করে এবং মাঝি তাদের নদী পার করে দেয়।[]

এই গানের অনুপ্রেরনাতেই পরিচালক রাজ কপুর তার ববি সিনেমার বিখ্যাত গান *না মাংগু সোনা চান্দি* রচনা করেছিলেন।

তথ্যসূত্র
---------

1. 1 2 3 4  "Health Benefits of Deknni Dance"।
2. ↑  "DEKNNI"।
3. 1 2  Rodrigues 2009, পৃ. 111–112
ঢাকা অদূরে গাজীপুর জেলায় টঙ্গীতে ১৯৭৬ সালে প্রতিষ্ঠিত হয় কিশোর আদালত, কিশোর হাজত,এবং সংশোধন প্রতিষ্ঠানের সমন্বয়ে **জাতীয় কিশোর অপরাধ সংশোধন ইনস্টিটিউট** প্রতিষ্ঠা করা হয়। ১৯৭৮ সাল থেকে এ প্রতিষ্ঠানের কার্যক্রম চালু হয়। বর্তমানে এর নাম **জাতীয় কিশোর উন্নয়ন প্রতিষ্ঠান। ২০১৩ সালের আইন শিশু আইনের সাথে সমন্বয় করে এর নাম পরিবর্তন করে** জাতীয় শিশু উন্নয়ন প্রতিষ্ঠান **করা হয়।**

কার্যক্রম
---------

১। সংশোধনী কার্যক্রম।

শিশু আদালতে সাজাপ্রাপ্ত আইনে শিশুদের শিশু উন্নয়ন কেন্দ্রে প্রেরণ করা হয়।

উদ্দেশ্য
--------

শিশু কল্যাণ এবং অপরাধপ্রবণ শিশুদের সংশোধনের লক্ষ্যে বাংলাদেশ **শিশু আইন ১৯৭৪** প্রণীত হয়। 
শিশু আইনের মূল উদ্দেশ্য ছিল-

* ১৬ বছরের নিচের শিশু ও কিশোরদের অপরাধীদের বয়স্ক ও পেশাদার অপরাধীরদের থেকে আলাদা রেখে বিচার কার্য পরিচালনা করা।
*

যেভাবে আসে শিশুরা
-----------------

১) শিশু আইন, ১৯৭৪ এর ৩২ ধারা অনুযায়ী দুঃস্থ, অবহেলিত, অভিভাবকহীন ও নির্যাতিত শিশু/কিশোরদের নিরাপদ আশ্রয়ের জন্য আদালতের আদেশ অনুযায়ী।

২) শিশু আইন, ১৯৭৪ এর ৩৩ ধারা অনুযায়ী অনিয়ন্ত্রিত বা নিয়ন্ত্রণ বহির্ভূত শিশু/কিশোরকে পিতা-মাতা বা বৈধ অভিভাবক কর্তৃক কিশোর আদালতে মামলা করা ও আদালতের আদেশের মাধ্যমে।

৩) শিশু আইন, ১৯৭৪ এর ৫৫ ও ৫৬ ধারা অনুযায়ী বিভিন্ন আইনে পুলিশ কর্তৃক আটক হয়ে বিজ্ঞ আদালতের মাধ্যমে বা মেয়াদপ্রাপ্ত সাজা হলে।
**দেধরোটা রাজ্য** ছিলো ব্রিটিশ শাসিত ভারতে অবস্থিত একটি অ-তোপ সেলামী ষষ্ঠ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো দেধরোটা শহরে, যা বর্তমানে গুজরাত রাজ্যের সবরকাণ্ঠা জেলায় অবস্থিত৷

ইতিহাস
------

রাজ্যটি ২৯ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৮৯২ খ্রিস্টাব্দের জনগণনা অনুসারে এর জনসংখ্যা ছিলো ১১০০ জন৷ রাজ্যটির রাজভাতার পরিমান ছিলো ১৩,০০০ ভারতীয় মুদ্রা ১৯৪৭ খ্রিস্টাব্দে ভারতের স্বাধীনতা লাভের পর দেধরোটা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।

### শাসকবর্গ

দেধরোটা দেশীয় রাজ্যের শাসকগণ ঝালা রাজবংশীয় রাজপুত এবং তারা ঠাকুর উপাধিতে ভূষিত হতেন৷

* পুঞ্জসিংজী
* নাথুসিংজী পুঞ্জসিংজী
* দৌলতসিংজী নাথুসিংজী
* .... - ১৯৩৬ : প্রতাপসিংজী দৌলতসিংজী
* ১৯৩৬ - ১৯৪৮ : কিশোরসিংজী রতনসিংজী

তথ্যসূত্র
---------

1. ↑  Imperial Gazetteer of India, v. 17, p. 384.
2. ↑  Princely States of India
3. ↑  Wiki Source, *White Paper on Indian States (1950)/Part 4/Instrument of Accession* উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "VIJAYNAGAR"। ১৯ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৪।
5. ↑  "Indian Princely States K-Z"। *www.worldstatesmen.org*। সংগ্রহের তারিখ ২০১৯-০৮-১৭।
**উসমান ইবনে আমির** (৫৪০-৬৩৫; যিনি **আবু কুহাফা** নামে বেশি পরিচিত) প্রথম রাশিদুন খলিফা আবু বকরের পিতা ছিলেন।

পরিবার
------

তিনি মক্কায় থাকতেন এবং তার ভাগ্নি সালমা বিনতে শাখার ইবনে আমির ইবনে আমরকে বিয়ে করেন, যিনি তার ভাইয়ের মেয়ে; উম্মে আল-খায়ের ("কল্যানের মা") নামে পরিচিত ছিলেন। তাদের কয়েকজন ছেলে ছিল যারা শৈশবে ইন্তেকাল করে। আবু বকর যখন ৫৭৩ সালে জন্মগ্রহণ করেন,(p29) তখন তিনি আতিক (মৃত্যু থেকে "অব্যাহতি" ) নামে পরিচিত ছিলেন, আর তার পরবর্তী ভাইদের মুআতাক ও মুয়াতাক নামে পরিচিত করা হয়েছিল।(p27)

আবু কুহাফা পরে হিন্দ বিনতে নুকাইদ নামে এক মহিলাকে বিয়ে করেন। তিনি তাঁর থেকে তিন কন্যা সন্তান জন্ম দেন, তারা হলেন উম্মে ফারওয়া, কুরায়বা এবং উম্মে আমির।

মৃত্যু
------

কথিত আছে, ৬৩৪ সালের আগস্ট মাসে আবু বকর যখন মদিনায় মারা যান, তখন মক্কা ভূমিকম্পে কেঁপে উঠেছিল। আবু কুহাফা জিজ্ঞাসা করলেন, "ওটা কি?" এবং তাকে বলা হয়েছিল যে তার ছেলে মারা গেছে। তিনি উত্তর দিলেন, "এটা একটা ভয়ানক দুর্যোগ। তার পরে কে কর্তৃত্বের আবির্ভূত হয়েছে?" উমর এখন খলিফা হওয়ার পরামর্শ পেয়ে তিনি বলেছিলেন, "তিনি তাঁর সঙ্গী ছিলেন"। আবু কুহাফা তার ছেলের কাছ থেকে তার উত্তরাধিকার তার নাতির কাছে ফিরিয়ে দেন।(p87)

আবু কুহাফা মাত্র কয়েক মাস পরে ৬৩৫ সালের মার্চ মাসে ৯৭ বছর বয়সে মারা যান।(p87) এই বয়স চন্দ্র বছর গণনা করা হয়েছিল; সৌর ক্যালেন্ডারের মাধ্যমে, এ হিসাবে তার বয়স ৯৪ বা ৯৫ হয়।

তথ্যসূত্র
---------

1. 1 2 3 4  Al-Suyuti, Jalal ad-Din (১৮৮১)। Jarrett, H. S. (translator), সম্পাদক। *Tarikh al-Khulafa* [*The History of the Caliphs*]। Calcutta, India: The Asiatic Society। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**তুর্কমেনবাশি রুহি মসজিদ** অথবা **গিপজাক মসজিদ** (তুর্কমেনীয়: *Türkmenbaşy Ruhy Metjidi / Tүркменбaшы Рухы Mетҗиди*) তুর্কমেনিস্তানের গিপজাকে অবস্থিত একটি মসজিদ এবং ১৯৮৫ থেকে ২০০৬ সালের তুর্কমেনিস্তানের নেতা সাপারমুরাত নিয়াজভের কবরস্থান। মসজিদটির অবস্থান দেশের রাজধানী আশখাবাদের প্রায় ৭ কিলোমিটার (৪.৩ মা) পশ্চিমে, এম৩৭ মহাসড়কের পাশে।

পরিদর্শন
--------

মসজিদটি ফ্রান্স-ভিত্তিক বুইগ কর্তৃক নির্মিত, রাষ্ট্রপতি সাপারমুরাত নিয়াজভের নিজ শহরে নির্মাণ করা হয়। এটি ২০০৪ সালের ২২ অক্টোবরে খোলা হয় এবং উনার মৃত্যুর প্রস্তুতিতে একটি সমাধিসহ নির্মিত হয়। দুই বছর পরেই নিয়াজভের মৃত্যু হয় এবং ২০০৬ সালের ২৪ ডিসেম্বরে উনাকে সেই সমাধিতে দাফন করা হয়।

মসজিদটি বিতর্কের কেন্দ্রবিন্দুতে রয়েছে যেহেতু।মুসলিম ধর্মগ্রন্থ কুরআন ও নিয়াজভের 'জীবনের ছদ্ম-আধ্যাত্মিক বই *রুহনামা* (আত্মার বই) উভয়ই মসজিদের দেওয়ালগুলোতে লাগানো আছে। এটি অনেক মুসলমানকে এ বিষয়ে ক্ষুব্ধ করেছে, যে রুহনামাকে কুরআনের সমতুল্য হিসাবে স্থাপন করা হয়েছে। প্রকৃতপক্ষে ১০,০০০ জন মুসল্লির সমাগম করার ক্ষমতা থাকা সত্ত্বেও মসজিদটি প্রায়শই খালি থাকে কারণ রুহনামার শিলালিপিগুলো ধর্মপ্রাণ মসজিদগামীদের নিকট নিন্দাজনক বলে বিবেচিত হয়।

আরও দেখুন
---------

* আরতুগ্রুল গাজী মসজিদ
* গুরবাঙ্গুলি হাজি মসজিদ

টীকা
----

1. ↑  অথবা **কিপচাক মসজিদ**

তথ্যসূত্র
---------

1. ↑  কোর্লি, ফিলিক্স (৪ জানুয়ারি ২০০৫)। "TURKMENISTAN: 2004, the year of demolished mosques"। *ফরাম ১৮ নিউজ সার্ভিস*। সংগ্রহের তারিখ ২৮ এপ্রিল ২০২২।
2. ↑  কচ, ন্যাটালি (৩ অক্টোবর ২০১৬)। "The "Personality Cult" Problematic: Personalism and Mosques Memorializing the "Father of the Nation" in Turkmenistan and the UAE"। *মধ্য এশিয়া বিষয়ক* (৪ সংস্করণ)। **৩**: ৩৩০–৩৫৯ – ব্রিল-এর মাধ্যমে।
3. ↑  Door to the Kipchak Mosque  ওয়েব্যাক মেশিনে আর্কাইভকৃত ২ এপ্রিল ২০১৫ তারিখে
4. ↑  Türkmenbaşy Ruhy Mosque অ্যাটলাস অবসকিউরা (www.atlasobscura.com). ২৮ এপ্রিল ২০২২ তারিখে সংগৃহীত।
**হেনরি জেমস আর্মস্ট্রং** (মৃত্যু ২৩ মার্চ ১৯৪৫, সিডনি, নিউ সাউথ ওয়েলসে) ছিলেন একজন অস্ট্রেলীয় ক্রিকেট টেস্ট ম্যাচ আম্পায়ার ।

তিনি ২৭ ফেব্রুয়ারি থেকে ৪ মার্চ ১৯৩১ সালে সিডনিতে অস্ট্রেলিয়া এবং ওয়েস্ট ইন্ডিজের মধ্যে একটি টেস্ট ম্যাচে আম্পায়ারিং করেন। এই ম্যাচে, যে ম্যাচে ওয়েস্ট ইন্ডিজ অস্ট্রেলিয়ার বিরুদ্ধে তাদের প্রথম জয় পায়, তাকে ওয়াল্টার ফ্রেঞ্চের সাথে জুটি বেঁধেছিলেন। 

তিনি ১৯৩০ থেকে ১৯৩৭ সালের মধ্যে সিডনিতে  টি শেফিল্ড শিল্ড ম্যাচে আম্পায়ার করেন। ১৯৩০-এর দশকে তিনি নিউ সাউথ ওয়েলস আম্পায়ার অ্যাসোসিয়েশনের অনারারি সেক্রেটারি হিসেবে কিছু বছর দায়িত্ব পালন করেন।

আরো দেখুন
---------

* অস্ট্রেলিয়ান টেস্ট ক্রিকেট আম্পায়ার
* টেস্ট ক্রিকেট আম্পায়ারদের তালিকা

তথ্যসূত্র
---------

1. ↑  "5th Test, West Indies tour of Australia at Sydney, Feb 27 - Mar 4 1931"। *Cricinfo*। সংগ্রহের তারিখ ৫ সেপ্টেম্বর ২০১৮।
2. ↑  "Henry Armstrong as Umpire in Sheffield Shield Matches"। *CricketArchive*। সংগ্রহের তারিখ ৫ সেপ্টেম্বর ২০১৮।
3. ↑  "Throwing controversy again"। ১১ নভেম্বর ১৯৩১: 7। সংগ্রহের তারিখ ৫ সেপ্টেম্বর ২০১৮।
4. ↑  "Don is now qualified to umpire"। ২ আগস্ট ১৯৩৩: 2। সংগ্রহের তারিখ ৫ সেপ্টেম্বর ২০১৮।

বহিঃসংযোগ
---------

* ইএসপিএনক্রিকইনফোতে হেনরি আর্মস্ট্রং (ইংরেজি)